**Møte i Frøya Øyråd 09.02.17**

**Torsdag 9. februar kl. 17.00-19.30 i kommunestyresalen på Sistranda**.

**Tilstede:** Elin Wahl, Edvind Paulsen, Tove Fasting, Anton Ulrik Ervik, Merete Madsvaag, Lilly Gården, Thorfinn Hansen, Dag Inge Mathisen, Håvard Holte Os.

Referent: Hjørdis Årvik Smalø.

**Forfall:** Berit Flåmo og Stian Ølstørn

1. **Sakliste:**

Ingen innsigelser til innkallingen.

1. **Endring i kriterier for bruk av midlene i forbindelse med grønne konsesjoner**

Økonomisjef i Frøya kommune, Thomas Sandvik skulle komme for å orientere om mulige endringer rundt midlene i forbindelse med grønne konsesjoner. Thomas fikk ikke til å møte i dag. Han har sendt ut en mail vedrørende hvordan han tenker og hvilke innspill han ønsker fra oss. Dette må politisk behandles.

**Vedtak:**

**Ikke i prioritert rekkefølge:**

Etablering av nye arbeidsplasser.

Prosjekter som bidrar til sikring av eksisterende arbeidsplasser.

Bidra til prosjektutvikling for framtidige arbeidsplasser.

støtte til allmennyttige formål i regi av lag og foreninger.

**Kriterier:**

Øvre grense i dag er kr 200.000,- denne bør videreføres.

Tilskudd som ikke er benyttet innen to år går tilbake til øyrekken sin pott av Grønne konsesjoner. Det skal innen samme frist som ovenfor gis tilbakemelding til Frøya kommune v/økonomisjefen på hvordan pengene er brukt gjennom regnskap med bilag. Hvis pengene ikke er brukt i henhold til retningslinjene skal pengene gå tilbake til øyrekken sin pott av Grønne konsesjoner.

Bør gå til etablering og ikke driftsstøtte, da vi anser driftsstøtte som konkurransevridende – men det bør imidlertid være åpning for tiltak som er til nytte for flere, enten ved å skape arbeidsplasser eller sikre arbeidsplasser og bosetting.

1. **Forkjørsrett for taxi i pasienttransport på ferga**

Viser til tidligere utsendt mail om dette.

Her er det en forskriftsendring som må til.

Vedtak:

Vi endrer brevet som ble sendt vedrørende forkjørsrett til å være et forslag vedtaksendringer. Før dette gjøres må vi undersøke om kommunen kan stå som avsender eller om øyrådet og grendelagene bør stå.

1. **Transport av syke «internt» på øyene**

Forrige gang ble vi enige om å jobbe videre med denne saken på «lokalt nivå». Status for dette arbeidet:

Kommunen har hatt en Ros analyse sammen med helseforetaket vedrørende ambulansetransport av syke fra hjemmet til båt, bil eller helikopter – transport av syke var tatt opp som et eget risikoområdet. Muntlig: Sundland – hadde en mulig løsning på som de skulle komme tilbake på. I forhold til forvaltningsloven skulle denne vært gitt før møtet her i dag, det er ikke kommet.

1. Bør sende klage inn til helsetilsynet – Tove sjekker til neste møte om Frøya øyråd kan sende inn klage eller om det må gå gjennom kommunen.
2. Vi henstiller til kommunen å ta initiativ til dialogmøte mellom helseforetaket, kommunen og øyrådet.
3. **Årsmøte 2017**

**Dato for årsmøte:**

30. mars 2017 kl 1700 i Kommunestyresalen.

**Hvem er på valg:**

Hjørdis og Håvard sender ut en mail vedørende hvem som er på valg.

**Vedtektsendringer:**

1. Medlemsøyer.

Under medlemskap står det at øysamfunnene har følgende medlemmer… det bør stå at det er grendelagene/velforening eller lignede som velger sine representanter til Frøya Øyråd. Det er enklere å forholde seg til for Frøya Øyråd.

Det foreslås vedtektsendring.

1. Pkt 3.1 – medlemmer som handler i strid med.

Det foreslås at dette punktet strykes på årsmøtet.

1. Valg –

Det foreslås å få inn vara i vedtektene..

1. **Turistinfo skilt/plakat på Dyrøya**

Tove C. Fasting (Sula) har spilt inn denne saken:

Før sommeren burde vi få opp et skilt med kart over øyrekka på Dyrøy. Hvor vi ønsker velkommen, og plotter inn alle severdigheter, hotell, serveringssteder ol. Det vil ikke koste mange kronene - det kunne kanskje være mulig å bruke av grønne konsesjonsmidler?

**Vedtak:**

Tove sjekker pris på hva det koster med en informasjonstavle og et forslag på hvordan det kan se ut.

1. **Øyrekka folkehøgskole**

**Orientering om status for arbeidet rundt Øyrekka folkehøgskole.**

Søknadsfristen nærmer seg. Arbeidet intensiveres pr nå. Linjevalg er så godt som ferdig. Grafisk utforming og tekst er det engasjert en gruppe studenter fra Høgskolen Kristiania – grafisk desing. 11 studenter og lærer var på Mausund og fikk en orientering om øyrekka og en omvisning på tomta. De blir foret av all tekst som skal inn i søknaden. De er delt i 4 grupper som skal presentere sine ideer til styringsgruppen 24. februar, presenteres for kst 2. mars.

1. Havrom 1 Miljøaspektet
2. Havrom 2 Teknologi og forskning
3. Fortid- nåtid- fremtid (kystkultur
4. Vilt vakkert og vått – ekstremsport knyttet til havet.
5. Matlinje –
6. **Eventuelt**

TMM-produksjon ønsker å lage en barne-tv-serie fra Mausund. Saken kommer opp i formannskapet i slutten av februar.

**Skjærgårdssykepleier:**

Håvard gir innspill til Beathe Meland at Øyrådet ønsker å gi innspill til hvordan stillingen kan organiseres/legges opp.

**Lys på Dyrøya:**

Håvar tar kontakt med Terje Svendsen/Dyrøy Grendelag og takker for innsatsen og etterspør lys i krysset.

Slutt: 1930

………………………………………………………………………………………………………………………………………………………….

Håvard Holte Os Hjørdis Årvik Smalø